এম এ আই সজিব ॥ নবীগঞ্জ উপজেলার কানাইপুর গ্রাম থেকে হিন্দু-মুসলিম প্রেমিক যুগলকে আটক করা হয়েছে। পরে তাদের অভিভাবকরা কোন সুরাহা করতে না পারায় তাদেরকে পুলিশে সোপর্দ করা হয়েছে। এ ঘটনা নিয়ে ওই এলাকায় রসালো আলোচনার ঝড় বইছে। পুলিশ সুত্রে জানা যায়, ওই গ্রামের সালেক মিয়ার কন্যা ৯ম শ্রেণীর ছাত্রী সরুফা বেগম (১৫) এর সাথে একই উপজেলার আধিত্যপুর গ্রামের রতিন্দ্র শীলের পুত্র রজত শীল (১৯) এর প্রেমের সম্পর্ক গড়ে উঠে। সম্প্রতি তাদের সম্পর্ক জানাজানি হলে উভয় পরিবারের কেউই এ সম্পর্ক মেনে নেয়নি। নিরূপায় হয়ে প্রেমিক যুগল গত ২৪ মার্চ অজানার উদ্দেশ্যে পাড়ি জমায়। তাদের অভিভাবকরা বিভিন্নস্থানে তাদের খোঁজাখুজি করে গত শুক্রবার রাতে ওই উপজেলার জগন্নাথপুর গ্রাম থেকে তাদেরকে আটক করে। ওই ...